stanford-oval/wikipedia huggingface dataset:
Suppilopoimulehti

| Suppilopoimulehti |
| --- | --- |

Tieteellinen luokittelu
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Rosales
Heimo::  Ruusukasvit Rosaceae
Alaheimo::  Rosoideae
Suku::  Poimulehdet Alchemilla
Laji::  cymatophylla
Kaksiosainen nimi
 Alchemilla cymatophylla  Juz. 
Katso myös
   Suppilopoimulehti Wikispeciesissä   Suppilopoimulehti Commonsissa 
Infobox OKNimi-testi OK: 
Suppilopoimulehti (Alchemilla cymatophylla) on ruusukasvien (Rosaceae) heimoon, poimulehtien (Alchemilla) sukuun kuuluva kasvilaji. Se on monivuotinen, ruohovartinen ja yleisesti ottaen keskikokoiseksi kasvava poimulehtilaji. Sen tunnusomaisia piirteitä ovat alaspäin suuntautuneiden karvojen peittämät varret ja lehtiruodit, kaljut kukkapohjukset sekä mattapintaiset ja sinisenvihertävät lehdet. Karvoituksensa perusteella suppilopoimulehti muistuttaa seitsenkulmapoimulehteä (Alchemilla heptagona), mutta on erotettavissa siitä lehtien ulkonäön perusteella.
Suppilopoimulehti voi kasvaa lähes puoli metriä korkeaksi. Sen varsissa ja lehtiruodeissa on selkeästi alaspäin siirottavia karvoja, mutta varret ovat vain alaosistaan karvaisia. Lehdet ovat hieman aaltoilevia, harvakarvaisia, mattapintaisia sekä väriltään sinisenvihertäviä. Lehdissä on seitsemästä yhdeksään liuskaa ja jokaisen liuskan laidoilla on 15–19 kapeaa sekä teräväkärkistä hammasta. Kukat ovat kellanvihreitä ja sijaitsevat jokseenkin harvoina rykelminä haaraisessa kukinnossa. Kukkaperät ja kukkapohjukset ovat kaljuja. Suppilopoimulehti kukkii kesä–heinäkuussa.
Suppilopoimulehti kasvaa kulttuurivaikutteisessa ympäristössä, kuten niityillä ja teiden varsilla. Suomessa suppilopoimulehteä on tavattu melko harvoilta paikoilta, lähinnä Kainuusta itärajan tuntumasta.
Suppilopoimulehden tieteellisen nimen lajinimi (cymatophylla) tulee kreikan kielen sanoista kyma (suom. aalto) ja fyllon (suom. lehti) tarkoittaen aaltoilevia lehtiä.
Aiheesta muualla

Laji.fi: Suppilopoimulehti (Alchemilla cymatophylla)
iNaturalist: Suppilopoimulehti (Alchemilla cymatophylla)
Global Biodiversity Information Facility (GBIF): Alchemilla cymatophylla (englanniksi)
Centre for Agriculture and Biosciences International (CABI): Alchemilla cymatophylla (englanniksi)
The Plant List: Alchemilla cymatophylla (englanniksi)
Sotapoika

| Sotapoika |
| --- | --- |
 Elokuvan dvd-julkaisun kansi.
Ohjaaja:  Markku Onttonen
Käsikirjoittaja:  Michael Baran
Perustuu:  Heikki Hietamiehen romaaniin Sotapoika (1986)
Tuottaja:  Solja Kievari
Säveltäjä:  Jani Uhlenius
Kuvaaja:  Seppo Saarinen
Leikkaaja:  Ulla Kapari
Lavastaja:  Kristine Elo
Pääosat:   Mari Rantasila  Sari Havas  Hannu Kivioja  Antti Raivio 
Valmistustiedot
Valmistusmaa:  Suomi
Tuotantoyhtiö:  MTV3
Ensi-ilta:  12. huhtikuuta 1993
Kesto:  118 minuuttia
Alkuperäiskieli:  suomi
Aiheesta muualla
IMDb 
Elonet
Infobox OKNimi-testi OK: 
Sotapoika on Markku Onttosen ohjaama suomalainen televisioelokuva vuodelta 1993, joka perustuu Heikki Hietamiehen samannimiseen romaaniin vuodelta 1986. Elokuva on MTV-teatterin tuottama ja se sai ensi-iltansa MTV3-kanavalla 12.4.1993. Elokuvan ensiesitys vuonna 1993 keräsi yli miljoona katsojaa.
Elokuvassa kuvataan yhden perheen kohtaloa jatkosodan aikana. Perheen isä on lähetetty rintamalle ja äiti Kaarina sekä Erkki-poika elävät kotonaan pikkukaupungissa. Eräänä päivänä perheen elämä mullistuu isän palatessa kotiin rintamakarkurina.
Näyttelijät

| 0 | 1 | 2 |
| --- | --- | --- |
|  Mari Rantasila  | … |  Kaarina   |
|  Hannu Kivioja  | … |  Arvo   |
|  Joonas Kuokkanen  | … |  Erkki   |
|  Rauli Suomela  | … |  Erkki   |
|  Sari Havas  | … |  Elvi   |
|  Heikki Kujanpää  | … |  Leevi   |
|  Antti Raivio  | … |  Eino   |
|  Ritva Ahonen  | … |  Kaarinan äiti   |
|  Matti Brandt  | … |  Kaarinan isä   |
|  Leila Itkonen  | … |  Arvon täti   |
|  Rauni Ikäheimo  | … |  Arvon täti   |
|  Matti Oravisto  | … |  Pappi   |
|  Aarno Sulkanen  | … |  Sotapoliisi   |
|  Carl-Kristian Rundman  | … |  Sotapoliisi   |
|  Pekka Autiovuori  | … |  Opettaja   |
|  Heikki Nousiainen  | … |  Poliisi   |
|  Martti Montonen  | … |  Ukko   |
|  Heikki Saku  | … |  Sahamies   |
|  Okki Onttonen  | … |  Lehtipoika   |
|  Mikko Raittinen  | … |  Lehtipoika   |
Teymuraz Bagration

Teymuraz Bagration (georg. თეიმურაზ ბაგრატიონ, Teimuraz Bagrat'ion, 21. elokuuta 1912 – 10. huhtikuuta 1992) oli ruhtinas, georgialais-venäläinen aatelismies ja emigrantti Yhdysvalloissa. Hän oli New Yorkissa sijaitsevan Tolstoy Foundationin presidentti.
Teymuraz syntyi Pavlovskissa Venäjällä georgialaisen Bagrationi-suvun jäseneksi. Hänen isänsä oli Konstantin Bagration-Muhranski (1889–1915), joka kuului Bagrationi-suvun Mukhrani-haaraan. Konstantin oli Venäjän keisarillisen armeijan upseeri. Hän kuoli ensimmäisessä maailmansodassa. Teymurazin äiti oli Romanov-suvun jäsen Tatjana Konstantinovna (1890–1979).
Teymuraz Bagration pakeni Venäjältä vuoden 1917 vallankumouksen jälkeen. Toisen maailmansodan aikana Teymuraz palveli Jugoslavian kuninkaallisessa armeijassa.
Sodan jälkeen Teymuraz muutti Yhdysvaltoihin ja meni töihin Tolstoy Foundationiin vuonna 1949. Hänestä tuli säätiön toiminnanjohtaja vuonna 1979 ja johti säätiötä vuosina 1986–1992. Teymuraz tunnettiin yrityksistään auttaa muun muassa Neuvostoliitosta ja Itä-Euroopasta tulleita pakolaisia.
Sulo Sinivuori

Sulo Ilmari Sinivuori (28. tammikuuta 1906 Janakkala – 18. helmikuuta 1967) oli suomalainen yrittäjä ja yritysjohtaja, joka sai teollisuusneuvoksen arvonimen.
Sinivuoren vanhemmat olivat tehdastyöntekijä, muurari, tilanomistaja Kustaa Enok Sinivuori, aiemmin Stenberg, ja Iida Maria Palander ja puolisot 1931–1947 Irja Ilona Leino ja vuodesta 1947 Aino Helena Virtanen. Sinivuori kävi keskikoulun ja meni töihin Tervakoski-yhtiön konepajalle. Vuonna 1924 hän siirtyi sieltä Helsinkiin valtionrautateiden palvelukseen ja opiskeli työn ohessa sekä Kalliolan vapaaopistossa että Helsingin teknillisessä koulussa. Jyväskylään hän muutti 1931, teknikoksi Valtion Kivääritehtaalle. Sinivuori perusti 1934 itse saman alan yrityksen, Konepaja Mikron, valmistamaan työkaluja, aseita, koneita ja koneenosia. Sota-aikana hän suoritti asepalveluksensa oman yrityksensä johtajana, joka muuttui osakeyhtiöksi 1945. Sinivuori luopui yrityksensä johtajuudesta vuosiksi 1947–1950, työskennellessään Ruotsissa, ja keskittyi takaisin palattuaan yrityksessään työkalujen valmistukseen. Hän osallistui aktiivisesti paitsi alansa yhteistyöhön, myös metalliteollisuuden standardointiin, ja hänet tunnettiin sekä yrityksensä henkilöstön hyvinvoinnin kehittäjänä että merkittävänä lahjoittajana. Hän oli Jyväskylän kaupunginvaltuuston jäsen 1957–1964. Teollisuusneuvoksen arvon Sinivuori sai 1957. Sinivuoren kuoltua helmikuussa 1967 hänen pahasti velkaantunut yrityksensä ajautui kuitenkin konkurssiin jo seuraavassa kuussa ja Suolahdessa ollut noin 250 työntekijän tehdas suljettiin.
Myös Sulo Sinivuoren veli, rakennusmestari Antti Sinivuori, sai teollisuusneuvoksen arvonimen.
Sylvi (vuoden 1944 elokuva)

| Sylvi |
| --- | --- |

Ohjaaja:  Toivo Särkkä
Käsikirjoittaja:  Toivo Särkkä
Perustuu:  Minna Canthin näytelmään Sylvi (1893)
Tuottaja:  T. J. Särkkä
Säveltäjä:  Nils-Eric Fougstedt
Kuvaaja:  Felix Forsman
Leikkaaja:  Armas Vallasvuo
Lavastaja:  Karl Fager
Pääosat:  Helena Kara Leif Wager Edvin Laine Elsa Turakainen
Valmistustiedot
Valmistusmaa:  Suomi
Tuotantoyhtiö:  Suomen Filmiteollisuus SF Oy
Ensi-ilta:  1944
Kesto:  95 min
Alkuperäiskieli:  suomi
Aiheesta muualla
IMDb
Elonet
Infobox OKNimi-testi OK: 
Sylvi on Toivo Särkän ohjaama elokuva vuodelta 1944. Se perustuu Minna Canthin näytelmään Sylvi (1893).
Tarina on kolmiodraama, jossa holhooja, ikääntynyt asessori (Edvin Laine) taivuttaa holhottinsa, orpotyttö Sylviin (Helena Kara) vaimokseen. Sylvi kuitenkin rakastaa komeaa ylioppilasta Viktoria (Leif Wager).
Särkkä teki elokuvan Minna Canthin satavuotissyntymäpäivän kunniaksi. Alkujaan näytelmä oli ruotsinkielinen, mihin syynä olivat Canthin ja Suomalaisen teatterin erimielisyydet.
Näyttelijät

| 0 | 1 | 2 |
| --- | --- | --- |
|  Helena Kara  | … |  Sylvi Wahl   |
|  Leif Wager  | … |  Viktor Halling, ylioppilas   |
|  Edvin Laine  | … |  Aksel Wahl, asessori   |
|  Elsa Turakainen  | … |  Alma Halling   |
|  Aino Lohikoski  | … |  Mari   |
|  Jalmari Rinne  | … |  tullinhoitaja Brun   |
|  Laila Jokimo  | … |  Karin   |
|  Veikko Linna  | … |  metsäherra Sandell   |
|  Siiri Angerkoski  | … |  rouva Hake   |
|  Uuno Montonen  | … |  tohtori Tuneberg   |
|  Laila Rihte  | … |  Anni   |
|  Eero Kilpi  | … |  rovasti Grönberg   |
|  Sointu Kouvo  | … |  Ellen Grönqvist   |
|  Onni Korhe  | … |  luutnantti Idestam   |
Vastaanotto

Aikalaisarvioissa Sylvi sai leiman ”kulttuurielokuva”, ja arvioissa annettiin niin risuja kuin ruusujakin. Käsikirjoitus saa Paula Talaskiveltä (Helsingin Sanomat) runsaat kiitokset: ”Käsikirjoituksen tekijä - - on erinomaisella johdonmukaisuudella laventanut näytelmä Sylvin elokuvaksi. Kaikki ne kohtaukset ja keskustelut, jotka käsikirjoituksen tekijä on tehnyt 'omasta päästään', pysyvät niin uskollisesti Canthin sävyssä ja näytelmän aikakauden hengessä, ettei voi huomata mitään saumaa tai erotusta alkuperäisen ja lisätyn välillä.” Mutta kritiikkiäkin tuli, liiasta hempeydestä, syleilyjen runsaudesta (Salama Simonen, Uusi Suomi ja Toini Aaltonen, Suomen Sosialidemokraatti). Elokuvan äänityksen heikkoutta ihmeteltiin useassa arviossa.
2000-luvulla elokuvaa on arvosteltu liiallisesta romanttisuudesta (Pertti Avola) ja paatoksellisuudesta, joka hävittää Canthin kriittiset pohdinnat ajan naiseudesta (Arto Pajukallio). Toisaalta Henri Waltter Rehnströmin mukaan ”ohjaustyö on pätevä” ja ”alkuperäisteoksen väkevyys on tallentunut hienosti filmille”.
Singaporen Grand Prix 2010

|  Singaporen Grand Prix 2010  |
| --- | --- |
 15. osakilpailu 19 osakilpailusta kaudella 2010. 

Päivämäärä:  26. syyskuuta 2010
Sijainti:  Marina Bay Street Circuit, Marina Bay, Singapore
Ratatyyppi:  Katurata
Radan pituus:  5,067 km
Kilpailun pituus:  61 kierrosta, 308,95 km
Sää:   Selkeä
Paalupaikka
Kuljettaja:   Fernando Alonso   (Ferrari)
Paaluaika:  1.45,390
Palkintokoroke
Voittaja:   Fernando Alonso   (Ferrari)
Toinen:   Sebastian Vettel   (Red Bull)
Kolmas:   Mark Webber   (Red Bull)
Nopein kierros
Kuljettaja:   Fernando Alonso   (Ferrari)
Kierrosaika:  1.47,976 (kierroksella 58)
Ambrosio perjantain ensimmäisissä vapaissa harjoituksissa.
Singaporen Grand Prix 2010 (virallisesti 2010 Formula 1 SingTel Singapore Grand Prix) oli Formula 1 -kauden 2010 15. osakilpailu, joka ajettiin 26. syyskuuta Singaporen katuradalla Singaporessa.
Viikonlopun aikataulu ja sää

| Päivä | Aikataulu> Paik. | Aikataulu>  | Sessio | Sää | Ilma | Rata | Kosteus |
| --- | --- | --- | --- | --- | --- | --- | --- |
| 24. syyskuuta | 18:00–19:30 | 13:00–14:30 | 1. vapaat harjoitukset |  Aurinkoinen | 29–30 °C | 30 °C | 68–72 % |
| 24. syyskuuta | 21:30–23:00 | 16:30–18:00 | 2. vapaat harjoitukset |  Selkeä | 29 °C | 28 °C | 75 % |
| 25. syyskuuta | 19:00–20:00 | 14:00–15:00 | 3. vapaat harjoitukset |  Aurinkoinen | 28–29 °C | 28 °C | 80 % |
| 25. syyskuuta | 22:00–23:00 | 17:00–18:00 | Aika-ajot |  Selkeä | 28 °C | 27 °C | 81 % |
| 26. syyskuuta | 20:00–22:00 | 15:00–17:00 | Kilpailu |  Selkeä | 30 °C | 30 °C | 64–69 % |
Lähde:
Vapaat harjoitukset

Lotuksen kolmoskuljettaja Fairuz Fauzy pääsi ajamaan perjantain ensimmäisissä vapaissa harjoituksissa Jarno Trullin tilalla. Virginin kolmoskuljettaja Jérôme d’Ambrosio ajoi puolestaan Lucas di Grassin tilalla.
Tulokset > Aika-ajo

| Sija | Nro | Kuljettaja | Talli | (Aika 1>  erä) | (Aika 2>  erä) | (Aika 3>  erä) | Lähtörutu |
| --- | --- | --- | --- | --- | --- | --- | --- |
| 1 | 8 |  Fernando Alonso | Ferrari | 1.46,541 | 1.45,809 | 1.45,390 | 1 |
| 2 | 5 |  Sebastian Vettel | Red Bull-Renault | 1.46,960 | 1.45,561 | 1.45,457 | 2 |
| 3 | 2 |  Lewis Hamilton | McLaren-Mercedes | 1.48,296 | 1.46,042 | 1.45,571 | 3 |
| 4 | 1 |  Jenson Button | McLaren-Mercedes | 1.48,032 | 1.46,490 | 1.45,944 | 4 |
| 5 | 6 |  Mark Webber | Red Bull-Renault | 1.47,088 | 1.46,908 | 1.45,977 | 5 |
| 6 | 9 |  Rubens Barrichello | Williams-Cosworth | 1.48,183 | 1.47,019 | 1.46,236 | 6 |
| 7 | 4 |  Nico Rosberg | Mercedes | 1.48,554 | 1.46,783 | 1.46,443 | 7 |
| 8 | 11 |  Robert Kubica | Renault | 1.47,657 | 1.46,949 | 1.46,593 | 8 |
| 9 | 3 |  Michael Schumacher | Mercedes | 1.48,425 | 1.47,160 | 1.46,702 | 9 |
| 10 | 23 |  Kamui Kobayashi | BMW Sauber-Ferrari | 1.48,908 | 1.47,559 | 1.47,884 | 10 |
| 11 | 17 |  Jaime Alguersuari | Toro Rosso-Ferrari | 1.48,127 | 1.47,666 |  | 11 |
| 12 | 10 |  Nico Hülkenberg | Williams-Cosworth | 1.47,984 | 1.47,674 |  | 17 |
| 13 | 12 |  Vitali Petrov | Renault | 1.48,906 | 1.48,165 |  | 12 |
| 14 | 16 |  Sébastien Buemi | Toro Rosso-Ferrari | 1.49,063 | 1.48,502 |  | 13 |
| 15 | 22 |  Nick Heidfeld | BMW Sauber-Ferrari | 1.48,696 | 1.48,557 |  | 14 |
| 16 | 14 |  Adrian Sutil | Force India-Mercedes | 1.48,496 | 1.48,899 |  | 15 |
| 17 | 15 |  Vitantonio Liuzzi | Force India-Mercedes | 1.48,988 | 1.48,961 |  | 16 |
| 18 | 24 |  Timo Glock | Virgin-Cosworth | 1.50,721 |  |  | 18 |
| 19 | 19 |  Heikki Kovalainen | Lotus-Cosworth | 1.50,915 |  |  | 19 |
| 20 | 25 |  Lucas di Grassi | Virgin-Cosworth | 1.51,107 |  |  | 20 |
| 21 | 18 |  Jarno Trulli | Lotus-Cosworth | 1.51,641 |  |  | 21 |
| 22 | 20 |  Christian Klien | HRT-Cosworth | 1.52,964 |  |  | 22 |
| 23 | 21 |  Bruno Senna | HRT-Cosworth | 1.54,174 |  |  | 23 |
| 24 | 7 |  Felipe Massa | Ferrari | Ei aikaa |  |  | 24 |
Nico Hülkenbergin sijoitusta pudotettiin viidellä lähtöruudulla vaihdelaatikon vaihtamisen takia.
Felipe Massan sijoitusta pudotettiin 15:llä lähtöruudulla moottorin ja vaihdelaatikon vaihtamisen takia.
Kilpailu

Kilpailun voittoon ajoi paalupaikalta lähtenyt Fernando Alonso, joka johti kisaa alusta loppuun asti. Toiseksi kisassa sijoittui Sebastian Vettel ja kolmanneksi Mark Webber. Alonsolle voitto oli kauden neljäs. MM-sarjan kärjessä jatkaa Webber. Kilpailussa Lewis Hamilton ja Mark webber osuivat toisiinsa, jonka seurauksena Hamilton keskeytti.
Kilpailu > Tulokset

| Sija | Nro | Kuljettaja | Talli | Kierrokset | Aika/keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1 | 8 |  Fernando Alonso | Ferrari | 61 | 1.57.53,579 | 1 | 25 |
| 2 | 5 |  Sebastian Vettel | Red Bull-Renault | 61 | +0,293 | 2 | 18 |
| 3 | 6 |  Mark Webber | Red Bull-Renault | 61 | +29.141 | 5 | 15 |
| 4 | 1 |  Jenson Button | McLaren-Mercedes | 61 | +30,384 | 4 | 12 |
| 5 | 4 |  Nico Rosberg | Mercedes | 61 | +49,394 | 7 | 10 |
| 6 | 9 |  Rubens Barrichello | Williams-Cosworth | 61 | +56,101 | 6 | 8 |
| 7 | 11 |  Robert Kubica | Renault | 61 | +1.26,559 | 8 | 6 |
| 8 | 7 |  Felipe Massa | Ferrari | 61 | +1.53,297 | 24 | 4 |
| 9 | 14 |  Adrian Sutil | Force India-Mercedes | 61 | +2.12,416 | 15 | 2 |
| 10 | 10 |  Nico Hülkenberg | Williams-Cosworth | 61 | +2.12,791 | 17 | 1 |
| 11 | 12 |  Vitali Petrov | Renault | 60 | +1 kierros | 12 |  |
| 12 | 17 |  Jaime Alguersuari | Toro Rosso-Ferrari | 60 | +1 kierros | 11 |  |
| 13 | 3 |  Michael Schumacher | Mercedes | 60 | +1 kierros | 9 |  |
| 14 | 16 |  Sébastien Buemi | Toro Rosso-Ferrari | 60 | +1 kierros | 13 |  |
| 15 | 25 |  Lucas di Grassi | Virgin-Cosworth | 59 | +2 kierrosta | 20 |  |
| 16 | 19 |  Heikki Kovalainen | Lotus-Cosworth | 58 | Kolari (Buemi) | 19 |  |
| Kesk. | 24 |  Timo Glock | Virgin-Cosworth | 49 | Hydrauliikka | 18 |  |
| Kesk. | 22 |  Nick Heidfeld | BMW Sauber-Ferrari | 36 | Kolari (Schumacher) | 14 |  |
| Kesk. | 2 |  Lewis Hamilton | McLaren-Mercedes | 35 | Kolari (Webber) | 3 |  |
| Kesk. | 20 |  Christian Klien | HRT-Cosworth | 31 | Hydrauliikka | 22 |  |
| Kesk. | 23 |  Kamui Kobayashi | BMW Sauber-Ferrari | 30 | Kolari | 10 |  |
| Kesk. | 21 |  Bruno Senna | HRT-Cosworth | 29 | Kolari (Kobayashi) | 23 |  |
| Kesk. | 18 |  Jarno Trulli | Lotus-Cosworth | 27 | Hydrauliikka | 21 |  |
| Kesk. | 15 |  Vitantonio Liuzzi | Force India-Mercedes | 1 | Kolari (Heidfeld) | 16 |  |
Lähde:
Jaime Alguersuari lähti kilpailuun varikolta vesivuodon takia.
Adrian Sutil ja Nico Hülkenberg saivat 20 sekuntia lisäaikaa oikaisusta.
Kilpailu > Johtokierrokset

| Nro | Kuljettaja | Talli | Kierrokset |
| --- | --- | --- | --- |
| 8 |  Fernando Alonso | Ferrari | 1–61 |
Muuta

Christian Klien teki paluun F1:siin korvaten Hispanialla Sakon Yamamoton. Hänen edellinen kilpailu oli Italiassa 2006.
Aiheesta muualla

Kuvia tai muita tiedostoja aiheesta Singaporen Grand Prix 2010 Wikimedia Commonsissa
Formula 1 -luokan Singaporen Grand Prix’t
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| 1950-luku | 1950 | 1951 | 1952 | 1953 | 1954 | 1955 | 1956 | 1957 | 1958 | 1959 |
| 1960-luku | 1960 | 1961 | 1962 | 1963 | 1964 | 1965 | 1966 | 1967 | 1968 | 1969 |
| 1970-luku | 1970 | 1971 | 1972 | 1973 | 1974 | 1975 | 1976 | 1977 | 1978 | 1979 |
| 1980-luku | 1980 | 1981 | 1982 | 1983 | 1984 | 1985 | 1986 | 1987 | 1988 | 1989 |
| 1990-luku | 1990 | 1991 | 1992 | 1993 | 1994 | 1995 | 1996 | 1997 | 1998 | 1999 |
| 2000-luku | 2000 | 2001 | 2002 | 2003 | 2004 | 2005 | 2006 | 2007 | 2008 | 2009 |
| 2010-luku | 2010 | 2011 | 2012 | 2013 | 2014 | 2015 | 2016 | 2017 | 2018 | 2019 |
| 2020-luku | 2020 | 2021 | 2022 | 2023 | 2024 |  |  |  |  |  |
Radat: Marina Bay Street Circuit (2008–2019, 2022–)
Osakilpailut Formula 1 -kaudella 2010
| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
|  Bahrain |  Australia |  Malesia |  Kiina |  Espanja |  Monaco |  Turkki |  Kanada |  Eurooppa |  Britannia |
|  Saksa |  Unkari |  Belgia |  Italia |  Singapore |  Japani |  Korea |  Brasilia |  Abu Dhabi |  |
Syntetismi

Paul Gauguin, Näkymä saarnasta 1888.
Syntetismi oli maalaustyyli, jossa suosittiin vahvoja ääriviivoja, yhtenäisiä väripintoja, litteyttä, perusvärejä ja yksinkertaisia muotoja. Syntetismin syntyyn vaikuttivat japanilaiset puupiirrokset, keskiaikaiset lasimaalaukset, primitiivinen taide ja eri maiden kansantaide. Värit olivat useimmiten muita kuin paikallisvärejä. Syntetismi oli yksi postimpressionismin suuntauksista.
Syntetistisesti maalasivat etenkin symbolistit 1890-luvulta alkaen. Suomessa muiden muassa Akseli Gallen-Kallela sovelsi syntetismiä Kalevala-aiheisiin maalauksiinsa.
Paul Gauguin oli tunnettu syntetisti.
Syntetismi liittyy teosten muotokieleen, kun taas symbolismi viittaa taiteen aatesisältöön. Maalaustyyli sai alkunsa vuodesta 1886 alkaen Ranskan Pont-Avenissa Bretagnen alueella, jossa työskentelivät muiden muassa Émile Bernard ja Paul Gauguin. Tämän ryhmän pohjalta perustettiin vuonna 1891 syntetistien virallinen ryhmä, johon kuului lisäksi Charles Laval, Louis Anquetin, Émile Schuffenecker ja Daniel de Monfried.
Periaatteena oli, että yksinkertaistaminen, ääriviivapiirustuksen korostus ja värien pelkistys tehosti ilmaisua. Syntetistit maalasivat muistinvaraisesti ja samalla pyrkivät tiivistämään havaintoja jäljittelyn ja todellisuusilluusion sijasta.
Émile Bernard ja Louis Anquetin käyttivät tyylistä nimitystä cloisonnismi, joka tulee keskiaikaisesta cloisonné-tekniikasta. Cloisonnismiin kuuluivat tyypillisesti voimakkaat mustat ääriviivat, jollaisia syntetistit kuten Gauguin eivät kuitenkaan käyttäneet.
Paul Sérusier:Talismaani
Paul Gauguin, Vihreä Kristus, 1889
Talon kokoinen vastustaja

Talon kokoinen vastustaja (eng. The Beagle Boys vs. The Money Bin) on Don Rosan käsikirjoittama ja piirtämä sarjakuvatarina vuodelta 2001. Tarina on syntymäpäiväsarja Karhukoplalle, jonka ensiesiintyminen oli vuonna 1951 Carl Barksin tarinassa Ankkalinnan Pamaus, ja myös Roopen rahasäiliölle, joka esiintyi ensimmäistä kertaa vuonna 1951 Barksin tarinassa Roope-sedän uusi rahasäiliö.
Rosa on kuvannut tarinan olevan Karhukoplan eräänlainen turistikierros rahasäiliössä. Tarinaa varten Rosa laati ystävänsä Dan Walshin kanssa rahasäiliön pohjapiirustukset, jotka julkaistiin tarinan yhteydessä. Piirustukset ovat sinikopioita, joita kätettiin rakentamisessa 1900-luvun alkupuolella. Nykyisin rakennuspiirustuksia ei luotaisi sinikopioina.
Sylvi (vuoden 1913 elokuva)

| Sylvi |
| --- | --- |

Ohjaaja:  Teuvo Puro
Käsikirjoittaja:  Teuvo Puro
Perustuu:  Minna Canthin näytelmään Sylvi vuodelta 1893
Tuottaja:  Frans Engström
Kuvaaja:  Frans Engström
Lavastaja:  Carl Fager
Pääosat:  Teuvo Puro Aili Rosvall-Somersalmi Teppo Raikas
Valmistustiedot
Valmistusmaa:  Suomi
Ensi-ilta:  10. maaliskuuta 1913
Kesto:  noin 48 minuuttia
Alkuperäiskieli:  suomi
Budjetti:  noin 24 500 markkaa
Aiheesta muualla
IMDb 
Elonet
Infobox OKNimi-testi OK: 
Sylvi on Minna Canthin näytelmään Sylvi vuodelta 1893 pohjautuva suomalainen mykkäelokuva, joka valmistui 1911 mutta sai ensi-iltansa vasta 1913. Elokuvan ohjasi Teuvo Puro ja tuotti kuvaaja Frans Engström (1873–1940). Pääosiin kiinnitettiin, kuten Salaviinanpolttajiinkin, joukko Kansallisteatterin näyttelijöitä.
Sylvin ensi-ilta oli Viipurissa Maat ja kansat -teatterissa 24. helmikuuta 1913. Se oli suosittu elokuva, ja sitä esitettiin ensi-illan jälkeen Helsingissä, Turussa ja muissa suuremmissa kaupungeissa. Sen yleisömäärä oli autonomian ajan kotimaisten näytelmäelokuvien suurin.
Sylvi on ensimmäinen suomalainen näytelmäelokuva, josta on säilynyt kohtauksia. Muutamia satoja metrejä järjestämätöntä negatiivia löytyi vuonna 1933 helsinkiläisestä romukaupasta. KAVI:n arkistossa on 345 metrin mittainen negatiivi. Mahdollisesti pois leikattua materiaalia on hyödynnetty Aho & Soldanin vuonna 1934 tuottamassa 210-metrin lyhytelokuvassa.
Elokuva kuvattiin heinäkuussa 1911 Helsingissä Mikonkatu 17:ssä sijainneen Hotelli Fennian pihanpuoleisella kattoterassilla. Kuvausta haittasivat auringon siirtyminen päivän mittaan, ahtaat tilat sekä tuuli, joka ajoittain heilutteli lavasteita ja täytti näyttämön hotellin savupiipuista tulleella savulla. Suomalaiset laboratoriot eivät voineet työstää pitkää elokuvaa, joten negatiivit lähetettiin Kööpenhaminaan, josta Sylvi ainoana palasi, kahden muun lähetetyn elokuvan Anna-Liisan ja Hyökyaaltojen negatiivit olivat tuhoutuneet.
Kansallinen audiovisuaalinen arkisto on tehnyt elokuvasta noin puolituntisen digitaalisen kopion, jonka voi katsoa Elonetin sivuilta.
Näyttelijät

| 0 | 1 | 2 |
| --- | --- | --- |
|  Teuvo Puro  | … |  Aksel Vahl, notario   |
|  Aili Rosvall-Somersalmi  | … |  Sylvi, Akselin vaimo   |
|  Teppo Raikas  | … |  Viktor Hoving, arkkitehti   |
|  Olga Salo  | … |  Alma Hoving, Viktorin sisar   |
|  Ester Forsman  | … |  Karin Löfberg   |
|  Olga Leino  | … |  Elin Grönkvist   |
|  Eero Kilpi  | … |  Harlin   |
|  Jussi Snellman  | … |  Idestam   |
|  Paavo Jännes  | … |  Tuomari   |
|  Uuno Kantanen  | … |     |
|  Urho Somersalmi  | … |     |
Aiheesta muualla

Hannu Salmi: ”Tunnin kestävä taidefilmi” – Sylvi – ensimmäinen suomalainen pitkä näytelmäelokuva.
Ensimmäinen suomalainen filmidraama löydetty romukauppiaan varastosta, Suomen Kuvalehti, 20.01.1934, nro 4, s. 24, Kansalliskirjaston digitaaliset aineistot
Sylvi, Mykkäelokuvasivusto
Elokuvan säilyneistä kohtauksista vuonna 2016 rekonstruoitu, selittävin tekstein varustettu versio. Video, 27 min. Elonet.
Soutu ja suomalaiset

Tämä artikkeli kertoo kilpasoudusta suomalaisten näkökulmasta.